Yangi Zelandiyadagi ikki masjidda 51 kishini o‘ldirgan “mergan” aybini tan oldi

Yangi Zelandiyaning Kraystcherch shahridagi ikki masjidda terakt sodir etib, 51 kishining o‘limida ayblanayotgan Brenton Tarrant o‘z aybini tan oldi, deb xabar beradi New Zealand Herald.

 Kadr: New Zealand Herald
Kraystcherch sudida videochiqish qilgan 29 yoshli avstraliyalik ikkita masjidda jinoyat sodir etganiga iqror bo‘lgan. U 51 kishi o‘ldirish bo‘yicha ayblarini tan oldi.
Yangi Zelandiyada joylashgan ikki masjiddagi otishma 2019-yilning 15-mart kuni sodir bo‘lgandi. Tarrant Al-Nur hamda Linvud masjidiga hujum uyushtirib, uni Facebook orqali translyatsiya qilgan.

Avvalroq Brenton Tarrant hozirga qadar hujumda ayblanayotgan yagona shaxs ekanligi, u umrbod qamoq jazosiga hukm qilinishi mumkinligi haqida xabar berilgandi.